als_Latn dik_Latn sag_Latn
Kemi parë lloje të ndryshme kompjuterësh, por jo aq të vegjël sa Mouse-Box. Kjo është një shpikje e re e një ekipi inxhinierësh polakë, të cilët kanë krijuar një kompjuter në madhësinë e një miu. Gjithçka që ju duhet, është një ekran, një tastierë dhe jeni gati për të filluar punën, të hyni në internet ose të filloni një prezantim. Mouse-Box është aktualisht një prototip dhe krijuesit e tij po mbledhin donacione për të nisur prodhimin në masë.
Mouse-Box është një pajisje që mund të bartet lehtë, por që brenda përmban të gjitha pjesët që i ka një kompjuter klasik. Ai ka procesorin ARM CPU me dy bërthama me shpejtësi 1.4 GHz, 128GB RAM, dy porta USB 3.0, një port dalëse micro-HDMI dhe rrjetin Wi-Fi. Nuk ka shumë hapësirë për programet tuaja dhe skedarët, megjithatë, siç Chromebook-ët e kanë vërtetuar, nuk ka nevojë për shumë hapësirë të brendshme për diçka që t’i mund ta marrësh me vete. Një veçori e mirë e kësaj pajisjeje është se zë shumë pak hapësirë në krahasim me kompjuterët e tjerë.
Krijuesit e kësaj pajisjeje do të krijojnë edhe një bateri rezervë për përdoruesit që janë në lëvizje. Krijuesit e Mouse-Box thonë se një pajisje e tillë është dashur të krijohet shumë më herët. “Industria e kompjuterëve ka nevojë për risi dhe Mouse-Box do të sjellë shumë,” shkruhet në faqen ueb të kompanisë. Në videon e postuar më poshtë mund të shihni se si funksionon kjo pajisje.
(Herë të lexuara: 294)
als_Latn als_Latn als_Latn als_Latn